stanford-oval/wikipedia huggingface dataset:
บัตรเอทีเอ็ม

สำหรับความหมายอื่น ดูที่ ATM
ตัวอย่างบัตรเอทีเอ็ม ที่ไม่ใช่ทั้งบัตรเดบิตและบัตรเครดิต สังเกตได้จากไม่มีสัญลักษณ์เครือข่ายการเงินปรากฏอยู่
บัตรเอทีเอ็ม (อังกฤษ: ATM Card, Key card, Bank card) เป็นบัตรที่ได้รับการรับรองโดยธนาคารหรือสถาบันการเงินที่ออกให้ ใช้ทำธุรกรรมบน. (อังกฤษ: Automatic teller machine: ATM) สามารถใช้ฝาก ถอน โอน ชำระค่าสาธารณูปโภค หรือแก้ไขข้อมูลบัญชีที่ผูกอยู่กับบัตรเอทีเอ็มใบนั้น ในขณะเดียวกันก็อาจใช้จ่ายแทนเงินสดเรียกว่าบัตรเดบิต ซึ่งเมื่อชำระค่าสินค้าและบริการ เงินจะถูกหักออกจากบัญชีโดยตรง แต่บัตรเอทีเอ็มอาจไม่ใช่บัตรเดบิตทุกใบ (ใช้ทำธุรกรรมภายในบัญชีอย่างเดียว) ส่วนบัตรเครดิตก็อาจใช้เป็นบัตรเอทีเอ็มได้ ขึ้นอยู่กับการสมัครขอใช้บริการ
บัตรเอทีเอ็มสร้างขึ้นจากพลาสติกแข็งด้วยขนาดมาตรฐานตาม ISO 7810 และ ISO 7813 อาจเป็นสมาร์ตการ์ดหรือบัตรแม่เหล็ก หรือทั้งสองอย่างรวมกัน
บัตรเอทีเอ็มถือกำเนิดขึ้นในประเทศสหรัฐอเมริกาในคริสต์ทศวรรษ 1960 แต่ได้ถูกนำมาใช้จริงเป็นที่แรกในอังกฤษ ก่อนที่จะแพร่หลายไปทั่วโลกรวมทั้งประเทศไทย
บัณฑิตวิทยาลัย

บัณฑิตวิทยาลัย (อังกฤษ: Postgraduate School, Graduate School) หมายถึง สถาบันอุดมศึกษาที่มีระดับการสอนในระดับบัณฑิตศึกษา (ปริญญาโทหรือปริญญาเอก) ในระบบการศึกษาแบบสหราชอาณาจักรและประเทศในเครือจักรภพ (หรือรวมถึงประเทศที่นำระบบการศึกษาแบบสหราชอาณาจักรไปใช้เช่น ประเทศญี่ปุ่น, เกาหลี รวมถึงประเทศไทย) โดยทั่วไปบัณฑิตวิทยาลัยจะเป็นส่วนหนึ่งของมหาวิทยาลัย มีสถานะเท่ากับคณะหนึ่ง โดยคณะหรือวิทยาลัยอื่นๆในมหาวิทยาลัยจะเป็นตัวแทนในการดำเนินการเรียนการสอนให้ สำหรับสถาบันอุดมศึกษาที่มี หรือไม่มีระดับปริญญาตรี จะเรียกสถาบันนั้นว่า "บัณฑิตวิทยาลัย" แทน
ส่วนระบบการศึกษาในสหรัฐ (หรือรวมถึงประเทศที่นำระบบการศึกษาแบบสหรัฐไปใช้เช่น ประเทศจีน, ประเทศไต้หวัน เป็นต้น) จะไม่มีบัณฑิตวิทยาลัย หลักสูตรในระดับปริญญาโทและปริญญาเอกจะขึ้นตรงกับวิทยาลัยย่อยนั้นๆของมหาวิทยาลัยโดยตรง โดยชื่อหลักสูตรปริญญาโทและปริญญาเอกของวิทยาลัยนั้นๆมักเรียกว่า "บัณฑิตวิทยาลัย"
การเรียนในระดับบัณฑิตวิทยาลัย จะมีลักษณะที่แตกต่างจากระดับในมหาวิทยาลัยทั่วไป เพราะว่ารับผู้สำเร็จการศึกษามาแล้ว ในกรณีที่เน้นการวิจัย ก่อนการสำเร็จการศึกษาต้องเขียน "วิทยานิพนธ์" (thesis) ในกรณีของปริญญาโท ส่วนในระดับปริญญาเอก จะเรียกว่า "ดุษฎีนิพนธ์" (dissertation) สำหรับกรณีที่เป็นวุฒิทางวิชาชีพ ก็จะเน้นให้ทำปัญหาพิเศษในหัวข้อที่เกี่ยวข้องกับวิชาชีพ
คำว่า "บัณฑิตวิทยาลัย" ไม่นิยมใช้เรียกสถาบันอุดมศึกษาด้านแพทยศาสตร์
ดูเพิ่ม

อุดมศึกษา
มหาวิทยาลัยรัฐ
สถาบันอุดมศึกษาในกำกับของรัฐ
สถาบันอุดมศึกษาเอกชน
มหาวิทยาลัย
วิทยาลัย
คณะวิชา
รายชื่อสถาบันอุดมศึกษาในประเทศไทย
รายชื่อมหาวิทยาลัยของรัฐในประเทศไทยเรียงตามการสถาปนา
รายชื่อมหาวิทยาลัยเก่าแก่ที่สุดที่ยังเปิดสอน
อันดับมหาวิทยาลัยไทย
บัตเตอร์เวิร์ท

บทความนี้เกี่ยวกับเมืองในประเทศมาเลเซีย สำหรับเมืองในประเทศแอฟริกาใต้ ดูที่ บัตเตอร์เวิร์ท (อีสเทิร์นเคป)
| บัตเตอร์เวิร์ท |
| --- | --- |
ย่านในเซอเบอรังเปอไร
การถอดเสียงอักษรอื่น ๆ
 • จีน: 北海
 • ทมิฬ: பட்டர்வொர்த்
ภาพถ่ายทางอากาศของบัตเตอร์เวิร์ท
   ธง
บัตเตอร์เวิร์ท
พิกัด: 5°23′39″N 100°21′59″E﻿ / ﻿5.39417°N 100.36639°E﻿ / 5.39417; 100.36639
ประเทศ:  มาเลเซีย
รัฐ:  รัฐปีนัง
นคร: เซอเบอรังเปอไร
อำเภอ: เซเบอรังเปอไรอูตารา (เซเบอรังเปอไรเหนือ)
การปกครอง
 • สมาชิกสภารัฐ: Satees Muniandy (พรรคกิจประชาธิปไตย)
 • สมาชิกสภาผู้แทนราษฎร: ลิม กวนเอง (พรรคกิจประชาธิปไตย)
ความสูง: 8 เมตร (26 ฟุต)
ประชากร (ค.ศ. 2021)
 • ทั้งหมด: 107,591 คน
เขตเวลา: UTC+8 (เวลามาตรฐานมาเลเซีย)
รหัสไปรษณีย์: 120xx ถึง 134xx
รหัสพื้นที่: +6043
เว็บไซต์: www.mpsp.gov.my
บัตเตอร์เวิร์ท (อังกฤษ: Butterworth) หรือชื่อภาษาฮกเกี้ยนว่า ปักไห่ (จีน: 北海 "ทะเลทางเหนือ") เป็นเมืองท่าเมืองหนึ่งของรัฐปีนัง ประเทศมาเลเซีย ซึ่งตั้งอยู่บนฝั่งส่วนแผ่นดินเซอเบอรังเปอไร (เดิมเรียก พรอวินซ์เวลส์ลีย์) ตรงข้ามกับเมืองจอร์จทาวน์ มีประชากร 107,591 คน
เมืองนี้ก่อตั้งขึ้นช่วยศตวรรษที่ 19 ถูกเรียกเป็นภาษามลายูว่า บากัน แปลว่า "ท่าเรือ" ส่วนชื่อ บัตเตอร์เวิร์ท ถูกตั้งตามชื่อของวิลเลียม จอห์น บัตเตอร์เวิร์ท อดีตผู้ปกครองอาณานิคมช่องแคบ
จากที่นี่สามารถเดินทางต่อไปยังจอร์จทาวน์บนเกาะปีนังได้โดยการเดินทางด้วยเรือปีนังเฟอร์รีเซอร์วิซ หรือทางบกด้วยการนั่งรถยนต์ข้ามสะพานปีนัง และจากสถานีรถไฟบัตเตอร์เวิร์ทก็สามารถเดินทางต่อไปยังกัวลาลัมเปอร์ หรือกรุงเทพมหานครได้
บันทึกการประชุมของสยามสมาคมในพระบรมราชูปถัมภ์

| "บันทึกการประชุมของสยามสมาคมในพระบรมราชูปถัมภ์",100 ปีแห่งการบันทึกความร่วมมือระหว่างประเทศในการวิจัยและการเผยแพร่ความรู้ทางศิลปะและวิทยาศาสตร์ * |
| --- | --- |
  ความทรงจำแห่งโลกโดยยูเนสโก
บันทึกการประชุมของสยามสมาคมในพระบรมราชูปถัมภ์ ฉบับที่หนึ่ง เมื่อวันที่ 10 มีนาคม พ.ศ. 2447
ที่เก็บรักษา: สยามสมาคมในพระบรมราชูปถัมภ์
ประเทศ:  ไทย
ภูมิภาค **: เอเชียและแปซิฟิก
อ้างอิง: 2012-82
ประวัติการขึ้นทะเบียน
ขึ้นทะเบียน: 2556
* ชื่อตามที่ได้ขึ้นทะเบียนในบัญชีความทรงจำแห่งโลก ** ภูมิภาคที่จัดแบ่งโดยยูเนสโก
บันทึกการประชุมของสยามสมาคมในพระบรมราชูปถัมภ์ คือบันทึกการประชุมของสยามสมาคมในพระบรมราชูปถัมภ์ที่รวบรวมบันทึกความคิด ความอ่าน หรือการระดมสมองของสมาชิกสยามสมาคมที่มาจากหลายสาขาอาชีพ พระบรมวงศานุวงศ์ ข้าราชการระดับสูง ที่ปรึกษาชาวต่างชาติ ซึ่งสะท้อนให้เห็นภาพและมุมมองของสังคมในแต่ละยุคสมัย อันเป็นประโยชน์ในการศึกษาวิจัยและใช้อ้างอิง
ส่วนหนึ่งของบันทึกการประชุมทั้งหมด 16 เล่มของสยามสมาคมในพระบรมราชูปถัมภ์ ซึ่งบันทึกไว้ระหว่าง พ.ศ. 2447–2547 ตั้งแต่รัชสมัยพระบาทสมเด็จพระจุลจอมเกล้าเจ้าอยู่หัว ได้รับการขึ้นทะเบียนจากองค์การศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ให้เป็นเอกสารความทรงจำแห่งโลกเมื่อวันที่ 19 มิถุนายน พ.ศ. 2556 ในนาม "บันทึกการประชุมของสยามสมาคมในพระบรมราชูปถัมภ์", 100 ปีแห่งการบันทึกความร่วมมือระหว่างประเทศในการวิจัยและการเผยแพร่ความรู้ทางศิลปะและวิทยาศาสตร์ (อังกฤษ: "The Minute Books of the Council of the Siam Society", 100 years of recording international cooperation in research and the dissemination of knowledge in the arts and sciences)
บอลทิมอร์

| บอลทิมอร์ Baltimore |
| --- | --- |
นครอิสระ
City of Baltimore นครบอลทิมอร์
สถานที่ต่าง ๆ ในบอลทิมอร์
   ธง ตรา
สมญา: Charm City; B'more; Mobtown
คำขวัญ: "The Greatest City in America", "Get in on it.", "Believe"
thแผนที่แบบโต้ตอบ
บอลทิมอร์ที่ตั้งในรัฐแมริแลนด์แสดงแผนที่รัฐแมริแลนด์บอลทิมอร์ที่ตั้งในสหรัฐแสดงแผนที่สหรัฐ
พิกัด: 39°17′22″N 76°36′55″W﻿ / ﻿39.28944°N 76.61528°W﻿ / 39.28944; -76.61528
ประเทศ:  สหรัฐ
รัฐ:  แมริแลนด์
เทศมณฑล: ไม่มี (นครอิสระ)
ก่อตั้ง: 8 สิงหาคม 1729; 295 ปีก่อน (8 สิงหาคม 1729)
จัดตั้งเทศบาล: 1796–1797
เป็นนครอิสระ: 1851
ตั้งชื่อจาก: เซซิล คาลเวิร์ต บารอนบอลทิมอร์ที่ 2 (Cecil Calvert, 2nd Baron Baltimore)
การปกครอง
 • ประเภท: นายกเทศมนตรี–สภา
 • องค์กร: สภานครบอลทิมอร์
 • นายกเทศมนตรี: แบรนดอน สกอตต์ (เดโมแครต)
พื้นที่
 • นครอิสระ: 92.05 ตร.ไมล์ (238.41 ตร.กม.)
 • พื้นดิน: 80.95 ตร.ไมล์ (209.65 ตร.กม.)
 • พื้นน้ำ: 11.10 ตร.ไมล์ (28.76 ตร.กม.)  12.1%
ความสูง: 0–480 ฟุต (0–150 เมตร)
ประชากร (2020)
 • นครอิสระ: 585,708 คน
 • ประมาณ (2021): 576,498 คน
 • อันดับ: ที่ 76 ในทวีปอเมริกาเหนือ ที่ 30 ในสหรัฐ ที่ 1 ในรัฐแมริแลนด์
 • ความหนาแน่น: 7,235.43 คน/ตร.ไมล์ (2,793.74 คน/ตร.กม.)
 • เขตเมือง: 2,212,038 คน
 • ความหนาแน่นเขตเมือง: 3,377.5 คน/ตร.ไมล์ (1,304.1 คน/ตร.กม.)
 • รวมปริมณฑล: 2,844,510 คน
เดมะนิม: บอลทิมอเรียน (Baltimorean)
จีดีพี
 • นครอิสระ: 54.9 พันล้านดอลลาร์สหรัฐ (2022)
 • เขตมหานครบอลทิมอร์: 241.4 พันล้านดอลลาร์สหรัฐ (2022)
เขตเวลา: UTC−5 (EST)
 • ฤดูร้อน  (เวลาออมแสง): UTC−4 (EDT)
รหัสไปรษณีย์:  รหัส ZIP 21201–21231, 21233–21237, 21239–21241, 21244, 21250–21252, 21263–21265, 21268, 21270, 21273–21275, 21278–21290, 21297–21298 
รหัสพื้นที่: 410, 443, และ 667
เขตรัฐสภาคองเกรส: รัฐแมริแลนด์ เขต 2, รัฐแมริแลนด์ เขต 7
เว็บไซต์: www.baltimorecity.gov
บอลทิมอร์ (อังกฤษ: Baltimore) เป็นเมืองที่มีประชากรมากที่สุดในรัฐแมริแลนด์ สหรัฐ ตั้งอยู่ทางทิศตะวันออกเฉียงเหนือของวอชิงตัน ดี.ซี. ห่างไปประมาณ 64 กิโลเมตร จากการสำรวจสำมะโนประชากรเมื่อ ค.ศ. 2020 บอลทิมอร์มีจำนวนประชากรประมาณ 585,708 คน เป็นเมืองที่มีประชากรมากที่สุดอันดับที่ 30 ในสหรัฐ บอลทิมอร์ได้รับการกำหนดให้เป็นนครอิสระเมื่อ ค.ศ. 1851 โดยรัฐธรรมนูญแห่งรัฐแมริแลนด์ และปัจจุบันเป็นนครอิสระที่มีประชากรมากที่สุดในประเทศ
บอลทิมอร์ก่อตั้งเมื่อ ค.ศ. 1729 โดยเป็นเมืองท่าที่สำคัญของสหรัฐฝั่งตะวันออกแห่งหนึ่ง ในปัจจุบันสถานศึกษาที่มีชื่อเสียงในบอลทิมอร์คือ มหาวิทยาลัยจอนส์ฮอปกินส์ โดยภายนอกเมืองมีท่าอากาศยานนานาชาติบอลทิมอร์/วอชิงตัน เป็นท่าอากาศยานหลักในบริเวณนี้
บอลทิมอร์ถือเป็นเมืองที่อันตรายที่สุดแห่งหนึ่งในสหรัฐ
เหตุการณ์ปัจจุบัน

ในช่วงเช้าตรู่ของวันที่ 26 มีนาคม 2024 สะพานแฟรนซิส สก็อต คีย์ ความยาว 1.6 ไมล์ (2.6 กิโลเมตร) ของเมืองบอลทิมอร์ถูกเรือคอนเทนเนอร์ชนและพังทลายบางส่วน มีการเปิดตัวปฏิบัติการกู้ภัยครั้งใหญ่โดยทางการสหรัฐพยายามช่วยเหลือผู้คนอย่างน้อย 7 คนที่ยานพาหนะตกลงไปในน้ำ คนงานก่อสร้าง 6 คนซึ่งกำลังทำงานบนสะพานในขณะนั้น ตกลงไปในแม่น้ำเพอแทปสโก
ภาพ

อินเนอร์ฮาร์เบอร์ แหล่งท่องเที่ยวที่สำคัญในบอลทิมอร์
แหล่งข้อมูลอื่น

เว็บไซต์ทางการนครบอลทิมอร์
เว็บไซต์สภานครบอลทิมอร์
| ก่อนหน้า |  | บอลทิมอร์ |  | ถัดไป |
| --- | --- | --- | --- | --- |
| ฟิลาเดลเฟีย รัฐเพนซิลเวเนีย |  | เมืองหลวงของสหรัฐอเมริกา   (1776–1777) |  | ฟิลาเดลเฟีย รัฐเพนซิลเวเนีย |
บัตรพลี

บัตรพลีแบบบาหลี
บัตรพลี [บัดพะลี] หรือ บัตรกรุงพาลี คือใบตองตานีนำมาทำเป็นกระทงใส่อาหารหวานคาว สำหรับเซ่นสรวงเทพยดา ผี หรือสัมพเวสีตามคติศาสนาผี[ต้องการอ้างอิง] ภาษาไทยถิ่นเหนือเรียก สะตวง อีสานเรียก กระทงเสียเคราะห์ กระทงหน้าวัว โดยคำว่า "บัตร" คือใบตองตานี ส่วน "พลี" คือ การให้ การเซ่น การถวาย หากเป็นรูปสามเหลี่ยมจะเรียกว่า บัตรคางหมู ถ้ามีเสาธงประกอบตั้งแต่สี่เสาขึ้นไปจะเรียกว่า บัตรพระเกตุ ถ้าทำเป็นสี่เหลี่ยมมียอดจะเรียกว่า บัตรนพเคราะห์ บัตรพลีจะพบได้ตามศาลเพียงตา ทางสามแพร่ง หรือโคนต้นไม้ใหญ่
ส่วนชาวชาวบาหลีในประเทศอินโดนีเซีย มีบัตรพลีเช่นกันแต่ทำจากใบมะพร้าวเรียกว่า จานังซารี (อินโดนีเซีย: Canang sari) ใช้ใส่บุปผชาติหลากสีสำหรับเซ่นสรวงอจินไตยหรือเทพเจ้าอื่น ๆ พบเห็นได้ทั่วไปในเขตวัด ศาลพระภูมิ บ้าน หรือแม้แต่พื้นดิน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ บัตรพลีแบบบาหลี
บันทึกเหตุการณ์

บันทึกเหตุการณ์ (อังกฤษ: Chronicle) คือเอกสารทางประวัติศาสตร์ที่ระบุข้อเท็จจริงหรือเหตุการณ์ที่ได้เกิดขึ้นในอดีตตามลำดับเวลา มีการกล่าวถึงเหตุการณ์สำคัญและเหตุการณ์ในท้องถิ่นเท่า ๆ กันตามทัศนะของผู้บันทึก จึงต่างจากประวัติศาสตร์และเรื่องเล่าที่เลือกกล่าวถึงเฉพาะบางเหตุการณ์และไม่เน้นตัวผู้เขียนหรือผู้แต่งเรื่อง
ผู้บันทึกเหตุการณ์อาจได้รับข้อมูลมาหลากหลายแบบ ทั้งประสบมาด้วยตนเอง มีผู้อยู่ในเหตุการณ์มาเล่าให้ฟัง หรือแม้แต่ได้ฟังจากที่เล่าต่อ ๆ กันมา
หนังสือบันทึกเหตุการณ์ภาษาอังกฤษที่สำคัญคือ "บันทึกเหตุการณ์ของชาวแองโกล-แซกซัน" ซึ่งเริ่มบันทึกภายใต้พระราชูปถัมภ์ของพระเจ้าอัลเฟรดมหาราชในคริสต์ศตวรรษที่ 9 จนสิ้นสุดการบันทึกในคริสต์ศตวรรษที่ 12 และ "บันทึกเหตุการณ์ของอังกฤษ เวลส์ และสกอตแลนด์" ที่ราฟาเอล โฮลินเชด และคณะร่วมกันเขียน
บอมเบอร์แมนบลาสต์

วิดีโอเกม ค.ศ. 2008
| บอมเบอร์แมนบลาสต์ |
| --- | --- |
งานศิลปะบรรจุภัณฑ์วีแวร์เวอร์ชันอเมริกาเหนือ
ผู้พัฒนา: ฮัดสันซอฟต์
ผู้จัดจำหน่าย: ฮัดสันซอฟต์
กำกับ: ทัตสึมิตสึ วาตานาเบะ
อำนวยการผลิต: เค็นตาโร มูรายามะ
แต่งเพลง: ฮิโรโนบุ ยาฮาตะ ชินยะ โอโตเงะ
ชุด: บอมเบอร์แมน
เครื่องเล่น: วี, วีแวร์
วางจำหน่าย: วีแวร์ ยุโรป: 12 กันยายน ค.ศ. 2008 อเมริกาเหนือ: 29 กันยายน ค.ศ. 2008 ญี่ปุ่น: 30 กันยายน ค.ศ. 2008วี ญี่ปุ่น: 25 กันยายน ค.ศ. 2008
แนว: แอ็กชัน
รูปแบบ: ผู้เล่นเดี่ยว, หลายผู้เล่น
บอมเบอร์แมนบลาสต์ (อังกฤษ: Bomberman Blast) เป็นเกมแอ็กชันที่ได้รับการพัฒนาและเผยแพร่โดยบริษัทฮัดสันซอฟต์สำหรับระบบวีและวีแวร์ ซึ่งเป็นส่วนหนึ่งของซีรีส์บอมเบอร์แมน เกมนี้เป็นเกมที่สองของเกมบอมเบอร์แมนที่สามารถดาวน์โหลดได้ โดยต่อจากบอมเบอร์แมนไลฟ์สำหรับเอกซ์บอกซ์ไลฟ์อาร์เคด และตามด้วยบอมเบอร์แมนอัลตราสำหรับเพลย์สเตชัน เน็ตเวิร์ก
เกมดังกล่าวได้รับการเปิดตัวเป็นสองเวอร์ชัน ได้แก่ เวอร์ชันขายปลีกที่มีคุณสมบัติครบถ้วนและสามารถดาวน์โหลดได้ กับเวอร์ชันวีแวร์ที่ราคาถูกลงโดยมีเนื้อหาน้อยกว่า  ทั้งนี้ เวอร์ชันขายลีกได้รับการเปิดตัวในประเทศญี่ปุ่นเมื่อวันที่ 25 กันยายน ค.ศ. 2008 ในขณะที่เวอร์ชันวีแวร์ได้รับการเปิดตัวเมื่อวันที่ 30 กันยายน ค.ศ. 2008 รวมถึงเวอร์ชันวีแวร์ได้รับการเปิดตัวในทวีปยุโรปเมื่อวันที่ 12 กันยายน ค.ศ. 2008 และในทวีปอเมริกาเหนือเมื่อวันที่ 29 กันยายน ค.ศ. 2008
ภาพรวม

บอมเบอร์แมนบลาสต์เวอร์ชันวีแวร์มีเฉพาะโหมดประจัญบานแบบดั้งเดิม ในขณะที่การเปิดตัวขายปลีกยังมีโหมดเนื้อเรื่องและคุณสมบัติเพิ่มเติมอื่น ๆ เนื้อเรื่องของโหมดเนื้อเรื่องโคจรล้อมรอบบอมเบอร์แมนที่ช่วยชีวิตมีของผู้เล่น ด้วยการเอาชนะบอสห้าตัวที่ลักพาตัวพวกเขาไป[ต้องการอ้างอิง] โหมดเนื้อเรื่องครอบคลุม 39 ด่านใน 5 โลก ซึ่งมีศัตรูที่แตกต่างกัน 31 แบบ
เกมนี้มีไอเทมใหม่ ๆ เช่น จรวดที่ทำให้ผู้เล่นบินได้ และโล่ รวมถึงมีการเปิดใช้งานไอเทมต่าง ๆ โดยการเขย่าวีรีโมต ส่วนในเวอร์ชันขายปลีก ผู้เล่นยังสามารถซื้อการอัปเกรดและพาวเวอร์-อัป ได้โดยการเติมอัญมณีที่สะสมระหว่างการเล่น เช่น หัวใจ, เพิ่มไฟ, เพิ่มระเบิด และเพิ่มความเร็ว นอกจากนี้ ผู้เล่นยังสามารถใช้มีของพวกเขาระหว่างการเล่น และเวอร์ชันขายปลีกมีโหมดที่เรียกว่าบอมเบอร์แมนฟอร์บีกินเนอส์ ซึ่งจะสอนผู้เล่นมือใหม่เกี่ยวกับพื้นฐานของเกม
เกมนี้ได้รับการควบคุมเป็นหลักด้วยวีรีโมตซึ่งถือไว้ที่ด้านข้างสไตล์เกมแพดของแฟมิคอม[ต้องการอ้างอิง] เกมนี้ยังรองรับคอนโทรลเลอร์เกมคิวบ์ แต่ไม่ใช่คลาสสิกคอนโทรลเลอร์[ต้องการอ้างอิง] เกมดังกล่าวยังรองรับโหมดการแสดงผลแบบจอกว้าง 480พี และ 16:9 แต่จะไม่แสดงผลในดอลบีโปรลอจิก II ทั้งนี้ เมื่อใช้รีโมตวีสี่ตัวและคอนโทรลเลอร์เกมคิวบ์สี่ตัวร่วมกัน เกมนี้จะสามารถรองรับการเล่นแบบออฟไลน์ 8 ผู้เล่น
ภาพรวม > โหมดประจัญบาน

โหมดประจัญบานของเกมมีผู้เล่นแปดคน, การเล่นออนไลน์ทั่วโลกพร้อมการจัดอันดับ รวมถึงผู้เล่นที่มีเวอร์ชันค้าปลีกและวีแวร์สามารถแข่งกันเองได้ 10 สเตจประจัญบานได้รวมอยู่ในเวอร์ชันวีแวร์ ในขณะที่เวอร์ชันจำหน่ายปลีกมีอีก 2 สเตจ รวมเป็น 12 สเตจ โหมดการต่อสู้แปดผู้เล่นได้รับการสนับสนุนโดยมีผู้เล่นสี่คนโดยใช้คอนโทรลเลอร์เกมคิวบ์ และผู้เล่นสี่คนโดยใช้รีโมตวี
โหมดประจัญบานยังแนะนำ "การเคลื่อนไหวเรียกร้อง" ซึ่งผู้เล่นสามารถแสดงอิโมติคอน ผู้เล่นวีแวร์สามารถเข้าถึงการเคลื่อนไหวได้ 10 แบบ ในขณะที่ผู้เล่นเวอร์ชันขายปลีกสามารถเข้าถึงได้ทั้งหมด 20 แบบ
การพัฒนาและการตลาด

ค.ศ. 2008 ซึ่งเป็นปีที่บอมเบอร์แมนบลาสต์เปิดตัว เป็นวันครบรอบ 25 ปีของแฟรนไชส์บอมเบอร์แมน เกมดังกล่าวได้รับการพัฒนาโดยฮัดสันซอฟต์เอง ซึ่งสำหรับไม่เหมือนกับบอมเบอร์แมนไลฟ์สำหรับเอกซ์บอกซ์ไลฟ์อาร์เคดที่ได้จ้างบริษัทภายนอกต่อแบ็กโบนเอนเตอร์เทนเมนต์ เดิมทีเกมนี้มีกำหนดวางจำหน่ายในเดือนมิถุนายน ค.ศ. 2008 แต่ต่อมาได้เลื่อนไปจนถึงเดือนกันยายน ค.ศ. 2008 เนื่องจากบริษัทฮัดสันต้องการให้แน่ใจว่าโหมดออนไลน์นั้นยอดเยี่ยม[ต้องการอ้างอิง]
เว็บไซต์อย่างเป็นทางการเริ่มเปิดครั้งแรกเมื่อวันที่ 28 มีนาคม ค.ศ. 2008 และเปิดอย่างสมบูรณ์เมื่อวันที่ 11 กรกฎาคม ค.ศ. 2008[ต้องการอ้างอิง] ซึ่งชื่อสุดท้ายได้รับการเปิดเผยผ่านการจัดเรตของเกมโดยอูเอ็สคาของเยอรมันเมื่อวันที่ 9 กรกฎาคม ค.ศ. 2008[ต้องการอ้างอิง]
และเพื่อเป็นการฉลองการเปิดตัวบอมเบอร์แมนบลาสต์ บริษัทฮัดสันได้จัดการแข่งบอมเบอร์แมนบลาสต์ที่เรียกว่า "บอมบ์อิตอัป"
การตอบรับ

เกมนี้ได้คะแนน 86 เต็ม 100 ในเว็บไซต์เมทาคริติก ส่วนเว็บไซต์ยูโรเกมเมอร์ ซึ่งให้ 8 คะแนนเต็ม 10 ยังประทับใจกับโหมดเกมและตัวเลือกจำนวนมากที่มีให้ แม้ว่าพวกเขาจะเชื่อว่าเกมนี้ "ราคาแพงไปบ้าง" ที่ 1,000 วีพอยส์ แต่พวกเขารู้สึกว่า "มันยากที่จะเล่นลิ้นต่อเกมที่เชื่อถือได้เช่นนี้"
นิตยสารออฟฟิเชียลนินเท็นโดแมกกาซีนให้ 88 เปอร์เซ็นต์ โดยกล่าวถึงเกมนี้ว่าเป็น "เวอร์ชันที่ยอดเยี่ยม" ของบอมเบอร์แมน และแนะนำเกมบอมเบอร์แมน '93 ในเวอร์ชวลคอนโซล อย่างไรก็ตาม แม้จะมีการยกย่องทั่วไปของการเล่นออนไลน์ พวกเขาแสดงความกังวลเล็กน้อยเกี่ยวกับ "บางกรณี" ของความล้าหลัง และยังเชื่อว่าผู้เล่นบางคนอาจจะเลิกเล่นเพราะเวอร์ชันวีแวร์ในการต่อสู้แบบหลายผู้เล่น โดยนิตยสารดังกล่าวยังจัดอันดับให้เป็นเกมที่ดีที่สุดอันดับที่ 98 ในแพลตฟอร์มของนินเท็นโด ส่วนเว็บไซต์ไอจีเอ็นได้ให้คะแนน 8.1 เต็ม 10 โดยอ้างว่าแม้จะขาดนวัตกรรมและปัญหาอินเทอร์เฟซเล็กน้อย แต่เกมนี้ "เล่นได้อย่างยอดเยี่ยม" และรักษา "คุณภาพคลาสสิกที่น่าติดตาม" จากเกมบอมเบอร์แมนที่ผ่านมา
ภาคต่อ

ได้มีการประกาศภาคต่อโดยบริษัทฮัดสันในชื่อบอมเบอร์แมนไลฟ์: แบตเทิลเฟสต์ ทางวีแวร์เมื่อ ค.ศ. 2011 อย่างไรก็ตาม การเปิดตัวถูกยกเลิกสำหรับวีแวร์ และได้วางจำหน่ายเฉพาะระบบเอกซ์บอกซ์ 360 อาร์เคด
แหล่งข้อมูลอื่น

Official Bomberman Blast Website (ญี่ปุ่น)
Official Bomberman Blast Website (อังกฤษ)
Hudson Entertainment Bomberman Blast Tournament Page (อังกฤษ)
Hudson Soft's Bomberman Blast (Wii) Page (ญี่ปุ่น)
Hudson Soft's Bomberman Blast (WiiWare) Page (ญี่ปุ่น)
บอร์ไนต์

| บอร์ไนต์ |
| --- | --- |

การจำแนก
ประเภท: แร่ซัลไฟด์
สูตรเคมี: Cu5FeS4
คุณสมบัติ
มวลโมเลกุล: 342.681
สี: สีบรอนซ์น้ำตาลปนแดงแกมม่วง
โครงสร้างผลึก: แบบออร์โธรอมบิก
ความยืดหยุ่น: เปราะ
ค่าความแข็ง: 3-3.25
สีผงละเอียด: สีดำปนเทาซีดๆ
ความถ่วงจำเพาะ: 4.9 - 5.3
อ้างอิง: 
บอร์ไนต์ (อังกฤษ: bornite) (Cu5FeS4) เป็นแร่ในกลุ่มซัลไฟด์ของทองแดงและเหล็ก
ชื่อแร่

ได้จากชื่อนักวิชาแร่ชาวออสเตรียชื่อ Lgnatius Von Bon (ค.ศ. 1742-1791) โดยทั่วไปเรียก สินแร่สีนกยูง (peacock ore)
แหล่งที่พบ > ต่างประเทศ

สามารถพบได้ในประเทศคาซักสถาน เม็กซิโก เยอรมนี สวีเดน สหรัฐอเมริกา สเปนและอังกฤษ
แหล่งที่พบ > ในประเทศ

ไม่ค่อยพบมาก แต่สามารถพบได้ในแหล่งดีบุกแบบสัมผัสที่อำเภอบันนังสตาร์ จังหวัดยะลา ที่ จังหวัดเพชรบูรณ์ และจังหวัดเลยพบเกิดอยู่กับแร่ทองแดงชนิดอะซูไรต์
ประโยชน์

เป็นสินแร่ทองแดง นำมาแยกและถลุงเอาโลหะทองแดงมาใช้ประโยชน์
บันเทิงคดีพยากรณ์และหลังพยากรณ์

บันเทิงคดีพยากรณ์ (อังกฤษ: Apocalyptic fiction) เป็นประเภทย่อยของบันเทิงคดีแนววิทยาศาสตร์ ซึ่งมีเนื้อหาเกี่ยวกับการสิ้นสุดของอารยธรรมมนุษย์ อาจเนื่องมาจากความหายนะตามที่เป็นจริง เช่น การสงครามนิวเคลียร์ โรคระบาดทั่ว การโจมตีจากนอกโลก การชนของเทห์วัตถุ (impact event) การก่อการกำเริบของไซเบอร์เนติกส์ ภาวะเอกฐานทางเทคโนโลยี (technological singularity) ความผิดปกติในการถ่ายทอดพันธุกรรม ปรากฏการณ์เหนือธรรมชาติ การพิพากษาของพระเจ้า การเปลี่ยนแปลงสภาพอากาศอย่างควบคุมไม่ได้ การหมดไปของทรัพยากร การล่มสลายของระบบนิเวศ หรือภัยพิบัติทั่วไปอื่น ๆ ส่วนบันเทิงคดีหลังพยากรณ์ (อังกฤษ: Post-apocalyptic fiction) เกิดขึ้นในโลกหรืออารยธรรมหลังเกิดเหตุการณ์ข้างต้น กรอบเวลาอาจเป็นทันทีหลังเกิดความหายนะนั้น โดยเน้นถึงความลำบากหรือจิตวิทยาของผู้รอดชีวิต หรืออาจเกิดหลังความหายนะเป็นเวลานานก็ได้ ซึ่งมักมีแก่นเรื่องที่ว่า การมีอยู่ของอารยธรรมก่อนเกิดความหายนะถูกลืมไป (หรือกลายเป็นตำนาน) เรื่องหลังพยากรณ์มักเกิดขึ้นในโลกอนาคตที่ดำรงชีวิตแบบเกษตรกรรม ไม่พึ่งเทคโนโลยี หรือโลกที่มีเพียงเทคโนโลยีที่กระจัดกระจายบางส่วนหลงเหลืออยู่เท่านั้น
บัณฑิตวิทยาลัยร่วมด้านพลังงานและสิ่งแวดล้อม

บัณฑิตวิทยาลัยร่วมด้านพลังงานและสิ่งแวดล้อม (อังกฤษ: Joint Graduate School of Energy and Environment - JGSEE)
ก่อตั้งเมื่อปี พ.ศ. 2541 (ค.ศ. 1998) โดยความร่วมมือของกลุ่มสถาบันการศึกษาไทย 5 แห่ง เป็นบัณฑิตวิทยาลัยที่บริหารงานเป็นเอกเทศ มีเป้าหมายเป็นศูนย์วิจัย และให้การศึกษาระดับบัณฑิตศึกษา ในด้านเทคโนโลยีพลังงานและสิ่งแวดล้อม
เปิดสอนระดับปริญญาโท และปริญญาเอก การเรียนการสอนทั้งหมดเป็นภาษาอังกฤษ นักศึกษาสามารถเลือกที่จะทำวิทยานิพนธ์ กับอาจารย์ที่ปรึกษาในสถานศึกษาในโครงการมหาวิทยาลัยใดก็ได้
วิทยาลัยดำเนินงานโดยความความร่วมมือของ
มหาวิทยาลัยเทคโนโลยีพระจอมเกล้าธนบุรี
มหาวิทยาลัยเชียงใหม่
มหาวิทยาลัยสงขลานครินทร์
มหาวิทยาลัยเทคโนโลยีพระจอมเกล้าพระนครเหนือ
สถาบันเทคโนโลยีนานาชาติสิรินธร มหาวิทยาลัยธรรมศาสตร์
แหล่งข้อมูลอื่น

บัณฑิตวิทยาลัยร่วมด้านพลังงานและสิ่งแวดล้อม
| ด ค กสถาบันอุดมศึกษานานาชาติในประเทศไทย |
| --- | --- |
สถาบันอุดมศึกษาของรัฐ:  การบินนานาชาติ นครพนม  นานาชาติ นเรศวร  การศึกษานานาชาติ รามคำแหง 
สถาบันอุดมศึกษา  ในกำกับของรัฐ:  เกษตรศาสตร์ เกษตรเขตร้อน (นานาชาติ)  บริหารธุรกิจบัณฑิต (นานาชาติ)  บริหารธุรกิจบัณฑิต สาขาการตลาด (นานาชาติ)  ภาษาไทยเพื่อการสื่อสารสำหรับชาวต่างประเทศ (นานาชาติ)  การจัดการการท่องเที่ยวเชิงบูรณาการ (นานาชาติ)  เศรษฐศาสตร์การประกอบการ (นานาชาติ)  เศรษฐศาสตร์ (ภาษาอังกฤษ)  เคมีบูรณาการ (นานาชาติ)  วิทยาศาสตร์ชีวภาพและเทคโนโลยี (หลักสูตรนานาชาติ)  วิทยาการและเทคโนโลยีพอลิเมอร์ (นานาชาติ)  นวัตกรรมและเทคโนโลยีอุตสาหกรรมเกษตร (นานาชาติ)  นานาชาติ ขอนแก่น  จุฬาลงกรณ์ วิทยาศาสตร์สาธารณสุข  บัณฑิตบริหารธุรกิจศศินทร์  นานาชาติ ทักษิณ  นานาชาติ เทคโนโลยีพระจอมเกล้าเจ้าคุณทหารลาดกระบัง  นานาชาติ เทคโนโลยีพระจอมเกล้าพระนครเหนือ  ธรรมศาสตร์ นานาชาติปรีดี พนมยงค์  แพทยศาสตร์นานาชาติจุฬาภรณ์  เทคโนโลยีนานาชาติสิรินธร  นานาชาติ มหิดล  วลัยลักษณ์ ทันตแพทยศาสตร์นานาชาติ  สัตวแพทยศาสตร์อัครราชกุมารี  นานาชาติ  นานาชาติเพื่อศึกษาความยั่งยืน ศรีนครินทรวิโรฒ  นานาชาติ ศิลปากร  สงขลานครินทร์ นานาชาติหาดใหญ่  นานาชาติสุราษฎร์ธานี 
มหาวิทยาลัยราชภัฏ: นานาชาติ สวนสุนันทา
สถาบันอุดมศึกษาเอกชน:  กรุงเทพ  ธุรกิจบัณฑิตย์  นานาชาติเซนต์เทเรซา  นานาชาติแสตมฟอร์ด  นานาชาติเอเชีย-แปซิฟิก  พุทธศาสนานานาชาติ  รังสิต  นานาชาติ ศรีปทุม  บริติช ศรีปทุม  อัสสัมชัญ 
สถาบันอุดมศึกษาอิสระ:  เอไอที  ซีเอ็มเคแอล 
 รายชื่อ  หมวดหมู่  โครงการ  สถานีย่อย
บันเทิงคดีแนวอวกาศ

ใบปิดภาพยนตร์ สตาร์ วอร์ส
บันเทิงคดีแนวอวกาศ (อังกฤษ: space opera) เป็นแนวย่อยแนวหนึ่งของนิยายวิทยาศาสตร์ที่เกี่ยวพันกับสงครามในอวกาศ สงครามระหว่างดวงดาว บทประโลมโลก ล้อเลียนเสียดอัศวิน มีการดำเนินเรื่องเกือบทั้งหมดในอวกาศ นิยายแนวนี้มักกล่าวถึงกับความขัดแย้งระหว่างฝ่ายต่าง ๆ รวมถึงอาวุธตลอดจนเทคโนโลยีล้ำยุค บันเทิงคดีแนวอวกาศเฟื่องฟูในคริสต์ทศวรรษ 1930 และกลายเป็นที่นิยมในงานทุกแขนงตั้งแต่วรรณกรรม, ภาพยนตร์, การ์ตูน, ละครโทรทัศน์ และวิดีโอเกม บันเทิงคดีแนวอวกาศที่มีชื่อเสียงโด่งดัง เช่น สถาบันสถาปนา โดยไอแซค อสิมอฟ, สตาร์ วอร์ส โดยจอร์จ ลูคัส
คำว่า space opera เริ่มปรากฎใน ค.ศ. 1941 ในยุคสงครามโลกครั้งที่สอง และคำนี้ก็เริ่มเป็นที่ยอมรับขึ้นในคริสต์ทศวรรษ 1960 บันเทิงคดีแนวอวกาศเป็นแนวที่อยู่ตรงข้ามกับบันเทิงคดีแนววิทยาศาสตร์หนัก (hard science fiction) ซึ่งมุ้งเน้นไปที่การนำเสนอความก้าวหน้าทางเทคโนโลยีและนวัตกรรม และมีเนื้อเรื่องอิงอยู่บนหลักวิทยาศาสตร์แห่งความเป็นจริง ทั้งในด้านฟิสิกส์ จักรวาลวิทยา คณิตศาสตร์ และชีววิทยาอย่างเคร่งครัด
บันเทิงคดี

ตำนานเก็นจิ เข้าข่ายเป็นนวนิยายเรื่องแรกของโลก
บันเทิงคดี (อังกฤษ: Fiction) คือเรื่องที่แต่งขึ้นโดยมุ่งให้ความบันเทิงแก่ผู้รับเป็นสำคัญ เรียบเรียงขึ้นจากการผสมกันระหว่างประสบการณ์ จินตนาการ และทฤษฎี หากผู้รับจะได้ข้อคิดในทางใดทางหนึ่ง ก็เป็นผลจากอารมณ์ของผู้รับเอง ผู้แต่งอาจจะตั้งใจหรือไม่ตั้งใจ แต่หากตั้งใจก็อาจใช้กลวิธีการนำเสนอประหนึ่งว่าไม่ตั้งใจ บันเทิงคดีอยู่ตรงข้ามกับสารคดี
ผลงานที่จัดเป็นบันเทิงคดีได้แก่เรื่องสั้น, นวนิยาย, การแสดงโชว์ (ซึ่งรวมถึงโอเปร่า, ละครเพลง, ละครเวที), ภาพยนตร์, การ์ตูน และเกมเล่นตามบทบาท
บันเทิงคดีประเภทร้อยแก้ว สามารถแบ่งได้สามประเภทดังนี้
เรื่องสั้น ยาวไม่เกิน 10,000 คำ
จุลนวนิยาย ยาวระหว่าง 10,000 ถึง 40,000 คำ
นวนิยาย ยาวมากกว่า 40,000 คำ
บัซ ไลท์เยียร์ (ภาพยนตร์)

| บัซ ไลท์เยียร์ |
| --- | --- |
ใบปิดภาพยนตร์
กำกับ: แองกัส แมคเลน
บทภาพยนตร์:   เจสัน เฮดลีย์  แองกัส แมคเลน 
เนื้อเรื่อง:   แองกัส แมคเลน  แมทธิว อัลดริช  เจสัน เฮดลีย์ 
อำนวยการสร้าง: กาลิน ซัสมัน
นักแสดงนำ:   คริส อีแวนส์  เก็ก ปาล์มเมอร์  ปีเตอร์ ซอน  ไทกา ไวทีที  เดล โซลส์  เจมส์ โบรลิน  อูโซ อดูบา  แมรี่ แมคโดนัลด์-ลูอิส  ไอเซียห์ วิทล็อค จูเนียร์  เอฟเรน รามิเรซ 
กำกับภาพ:   เจเรมี ลาสกี้ (กล้อง)  เอียน เมกิบเบน (แสงสว่าง) 
ตัดต่อ: แอนโธนี่ เจ. กรีนเบิร์ก
ดนตรีประกอบ: ไมเคิล จิอาคคิโน
บริษัทผู้สร้าง:   วอลต์ดิสนีย์พิกเชอส์  พิกซาร์แอนิเมชันสตูดิโอส์  
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:   8 มิถุนายน ค.ศ. 2022 (2022-06-08) (El Capitan Theatre)  17 มิถุนายน ค.ศ. 2022 (2022-06-17) (สหรัฐ) 
ความยาว: 105 นาที
ประเทศ:  สหรัฐ
ภาษา: อังกฤษ
ทุนสร้าง: 200 ล้านดอลลาร์สหรัฐ
ทำเงิน: 226.4 ล้านดอลลาร์สหรัฐ
บัซ ไลท์เยียร์ (อังกฤษ: Lightyear) เป็นภาพยนตร์แอนิเมชันอเมริกันที่ออกฉายใน ค.ศ. 2022 ผลิตโดย พิกซาร์แอนิเมชันสตูดิโอส์ ภาพยนตร์เขียนบทและกำกับโดย แองกัส แมคเลน และตัวละครให้เสียงโดย คริส อีแวนส์, เก็ก ปาล์มเมอร์, ปีเตอร์ ซอน, เจมส์ โบรลิน, ไทกา ไวทีที, เดล โซลส์, อูโซ อดูบา, แมรี่ แมคโดนัลด์-ลูอิส, เอฟเรน รามิเรซ, และไอเซียห์ วิทล็อค จูเนียร์
ตัวละครและเสียงพากย์

คริส อีแวนส์ รับบท บัซ ไลท์เยียร์ (Buzz Lightyear)
เก็ก ปาล์มเมอร์ รับบท อิซซี่ ฮอว์ธอร์น (Izzy Hawthorne)
ปีเตอร์ ซอน รับบท ซอกส์ (Sox)
ไทกา ไวทีที รับบท โม มอร์ริสัน (Mo Morrison)
เดล โซลส์ รับบท ดาร์บี้ สตีล (Darby Steel)
เจมส์ โบรลิน รับบท จักรพรรดิ เซิร์ก (Emperor Zurg)
อูโซ อดูบา รับบท อลิชา ฮอว์ธอร์น (Alisha Hawthorne)
แมรี่ แมคโดนัลด์-ลูอิส รับบท I.V.A.N
ไอเซียห์ วิทล็อค จูเนียร์ รับบท ผู้บัญชาการเบิร์นไซด์ (Commander Burnside)
บิล เฮเดอร์ รับบท เฟอริงแฮมสแตน (Featheringhamstan)
เอฟเรน รามิเรซ รับบท แอร์แมน ดิอาซ (Airman Diaz)
แหล่งข้อมูลอื่น

บัซ ไลท์เยียร์ ที่อินเทอร์เน็ตมูวีเดตาเบส
บัซ ไลท์เยียร์ ที่รอตเทนโทเมโทส์
บัซ ไลท์เยียร์ ที่เมทาคริติก
บัซ ไลท์เยียร์ ที่ออลมูวี
บัซ ไลท์เยียร์ ที่โต้วป้าน (ในภาษาจีน)
บัซ ไลท์เยียร์ ที่สยามโซน
บัตรลงคะแนน

บัตรลงคะแนน (อังกฤษ: ballot, อังกฤษบริติช: ballot paper) เป็นอุปกรณ์ชนิดหนึ่งที่ใช้ในการออกเสียงลงคะแนนในการเลือกตั้ง และอาจเป็นกระดาษหรือลูกบอลขนาดเล็กที่ใช้ในการลงคะแนนแบบลับ  โดยในตอนแรกนั้นเริ่มมาจากลูกบอลขนาดเล็ก (ดู แบล็กบอล) ที่ใช้ในการบันทึกการตัดสินใจของผู้ลงคะแนนในอิตาลีช่วงศตวรรษที่ 16
ผู้ลงคะแนนใช้บัตรลงคะแนนหนึ่งใบ โดยบัตรลงคะแนนนั้นจะไม่สามารถใช้ร่วมกันได้ ในการเลือกตั้งแบบง่ายนั้น บัตรลงคะแนนอาจเป็นกระดาษเปล่าซึ่งผู้ลงคะแนนนั้นเพียงแค่เขียนชื่อของผู้สมัคร แต่การเลือกตั้งรัฐบาลนั้นใช้บัตรลงคะแนนที่พิมพ์ไว้แล้วเพื่อป้องกันความลับในการลงคะแนน โดยผู้ลงคะแนนออกเสียงลงคะแนนด้วยบัตรลงคะแนนและหย่อนบัตรลงคะแนนลงกล่องที่จัดไว้ให้ที่หน่วยเลือกตั้ง
นอกจากนี้คำว่า "บัตรลงคะแนน" ยังใช้ในขั้นตอนการเลือกตั้งภายในองค์กร (เช่น การเลือกตั้งกรรมการสหภาพแรงงาน เป็นต้น)